
RESPUBLIKINĖS IKIMOKYKLINIŲ IR PRIEŠMOKYKLINIŲ UGDYMO ĮSTAIGŲ UGDYTINIŲ, MOKYTOJŲ, TĖVŲ VIRTUALIOS KŪRYBINIŲ DARBŲ PARODOS  „SMULKUTIS MARGUTIS“ NUOSTATAI

I. BENDROSIOS NUOSTATOS 
1. Respublikinės ikimokyklinio ir priešmokyklinio ugdymo įstaigų ugdytinių, mokytojų, tėvų virtualios kūrybinių darbų nuotraukų parodos „SMULKUTIS MARGUTIS“ (toliau-paroda), nuostatai reglamentuoja parodos tikslą, uždavinius, dalyvius, organizavimo ir vykdymo tvarką.
2. Parodą organizuoja Vilniaus lopšelis-darželis „Obelėlė“ mokytoja Aistė Kairionienė ir logopedė Sandra Palikevičienė.
3. Nuotraukų paroda skirta paminėti Šv. Velykų šventę balandžio 17d.

II. PARODOS TIKSLAS IR UŽDAVINIAI
1. Nuotraukų parodos tikslas – naudojant smulkiąją motoriką, įvairias kūrybines-technines priemones, skatinti meninę saviraišką, kūrybiškumą, kuriant ir/ar dekoruojant velykinį margutį.
2. Parodos uždaviniai: 
2.1. Atskleisti įvairias margučių puošimo technikas. 
2.2. Lavinti vaikų smulkiosios motorikos įgūdžius.
2.3. Suteikti vaikams kūrimo džiaugsmą.
2.4. Stiprinti bendradarbiavimą tarp pedagogų ir ugdytinių tėvų/globėjų bei Lietuvos Respublikos ikimokyklinio ir priešmokyklinio ugdymo įstaigų.
2.5. Skatinti ikimokyklinio ir priešmokyklinio ugdymo įstaigų mokytojų gerosios patirties sklaidą.
III. PARODOS DALYVIAI
1. Parodos dalyviai – ikimokyklinio ir priešmokyklinio amžiaus ugdytiniai, mokytojai, tėvai.

IV. PARODOS REIKALAVIMAI IR DALYVAVIMAS

1. Margutis turi būti ne didesnis nei A4 lapo formato, išmargintas įvairiomis smulkiomis detalėmis (kruopos, akmenukai, smulkūs popieriukai ir pan.).
2.  Marginamų margučių šablonus pridedame (2 priedas). Išsirinkite vieną ar kelis margučius kuriuos marginsite pagal pateiktus ornamentus, arba sukurkite savo raštus ant pateikto kiaušinio formos šablono (3 priedas).
3. Kiekviena įstaiga gali atsiųsti ne daugiau kaip 5 margučių nuotraukas.
4. Kartu su siunčiama margučio nuotrauka atsiųskite ir dalyvio kortelę, kurioje turi būti nurodytas kūrybinio darbo autorius/ė, jei tai komandinis darbas – grupės pavadinimas ir ugdytinių amžiaus grupė, pedagogo vardas ir pavardė, įstaigos pavadinimas ir elektroninio pašto adresas. Tekstas turėtų būti rinktas Times new Roman 14pt (žr. 1 priedą).  Margučio nuotrauką su dalyvio anketa atsiųskite iki balandžio 7d. elektroniniu paštu smulkutismargutis@gmail.com.
5. Virtuali kūrybinių darbų paroda vyks nuo balandžio 11d. iki balandžio 22d. įstaigos internetinėje svetainėje: www.obelele.vilnius.lm.lt ir Facebook platformoje - Vilniaus lopšelis-darželis „Obelėlė“. Iš atsiųstų kūrybinių darbų bus sukurta knyga naudojantis bookcreator.com platforma ir persiunčiama dalyviams dalyvių kortelėse nurodytais el. pašto adresais. 
V. BAIGIAMOSIOS NUOSTATOS

1. Parodos dalyviai, pateikdami kūrybinio darbo nuotrauką, kartu su dalyvio kortele, patvirtina, kad yra davę sutikimą dėl darbo fotografavimo bei asmens duomenų (vardo, pavardės, įstaigos pavadinimo) viešo naudojimo. Parodos organizatoriai pasilieka teisę kūrybinių darbų nuotraukas publikuoti leidiniuose, įstaigos internetinėje svetainėje.
2. Iš kūrybinių darbų bus sukurta knyga naudojantis bookcreator.com platforma ir persiunčiama dalyviams dalyvių kortelėse nurodytais el. pašto adresais.
3. Visi parodos dalyviai gaus padėkas el. paštu, nurodytu dalyvio kortelėje.
4. Išsamesnė informacija suteikiama el. paštu: valickaite.aiste@gmail.com arba sandra.palikeviciene@gmail.com.



Priedas Nr. 1

RESPUBLIKINĖS IKIMOKYKLINIŲ IR PRIEŠMOKYKLINIŲ UGDYMO ĮSTAIGŲ UGDYTINIŲ, MOKYTOJŲ, TĖVŲ VIRTUALIOS KŪRYBINIŲ DARBŲ PARODA  „SMULKUTIS MARGUTIS“ 

DALYVIO KORTELĖ
	Ugdytinio vardas, pavardė, amžius arba grupės pavadinimas ir ugdytinių amžiaus grupė
	

	Ugdymo įstaigos pavadinimas
	

	El. pašto adresas

	

	Mokytojo vardas, pavardė

